CELEX: 52007PC0782
Language: lv
Date: 2007-12-13
Title: Priekšlikums Padomes lēmums par protokola piemērošanas izbeigšanu, kurā noteiktas Eiropas Kopienas un Mauritānijas Islāma Republikas Partnerattiecību nolīgumā zivsaimniecības nozarē paredzētās zvejas iespējas un finansiālais ieguldījums

Svarīgs juridisks paziņojums

|

52007PC0782

Priekšlikums Padomes lēmums par protokola piemērošanas izbeigšanu, kurā noteiktas Eiropas Kopienas un Mauritānijas Islāma Republikas Partnerattiecību nolīgumā zivsaimniecības nozarē paredzētās zvejas iespējas un finansiālais ieguldījums  /* COM/2007/0782 galīgā redakcija */  

	[pic] | EIROPAS KOPIENU KOMISIJA |Briselē, 13.12.2007COM(2007) 782 galīgā redakcijaPriekšlikumsPADOMES LĒMUMSpar protokola piemērošanas izbeigšanu, kurā noteiktas Eiropas Kopienas un Mauritānijas Islāma Republikas Partnerattiecību nolīgumā zivsaimniecības nozarē paredzētās zvejas iespējas un finansiālais ieguldījums(iesniegusi Komisija)PASKAIDROJUMA RAKSTSPROTOKOLU, kas nosaka Eiropas Kopienas un Mauritānijas Islāma Republikas Partnerattiecību nolīgumā zivsaimniecības nozarē paredzētās zvejas iespējas un finansiālo ieguldījumu, noslēdza uz divu gadu ilgu periodu, kurš sākās 2006. gada 1. augustā. Atbilstīgi protokola 12. pantam šo protokolu ar abu Pušu klusuciešot izteiktu piekrišanu var pagarināt divreiz vēl par diviem gadiem, izņemot, ja kāda no Pusēm izbeigusi tā darbību. Šādu izbeigšanu paredz protokola 13. pants, kas nosaka, ka protokola piemērošanas izbeigšanā ieinteresētā Puse vismaz sešus mēnešus pirms sākotnējā vai katra nākamā termiņa beigām rakstveidā paziņo otrai Pusei par savu nodomu izbeigt protokola piemērošanu.Protokolā noteiktā finansiālā ieguldījuma apjoms ir EUR 86 000 000 gadā par zvejas iespējām vienpadsmit zvejas kategorijās; šīs zvejas iespējas izmanto divpadsmit dalībvalstis. Šo zvejas kategoriju izmantojums nav optimāls, jo to lielākā daļa izmantota nepietiekami, un tāpēc šis protokols kļūst ekonomiski un finansiāli nerentabls. Tādēļ ierosina šo protokolu nevis pagarināt ar klusuciešot izteiktu piekrišanu, bet gan izbeigt tā piemērošanu atbilstīgi protokola 13. pantam, lai sāktu jaunas sarunas ar Mauritāniju ar mērķi noslēgt jaunu protokolu, kas sniedz zvejas iespējas, kuras ir pielāgotas faktiski vajadzīgajām attiecīgo dalībvalstu flotu zvejas iespējām, un atbilstoši pielāgotu finansiālo ieguldījumu.Tāpēc Komisija ierosina Padomei pieņemt šo lēmumu.PriekšlikumsPADOMES LĒMUMSpar protokola piemērošanas izbeigšanu, kurā noteiktas Eiropas Kopienas un Mauritānijas Islāma Republikas Partnerattiecību nolīgumā zivsaimniecības nozarē paredzētās zvejas iespējas un finansiālais ieguldījumsEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 300. panta 2. punktu saistībā ar 37. pantu,ņemot vērā Komisijas priekšlikumu,tā kā:(1) Kopiena un Mauritānijas Islāma Republika protokolu, kas nosaka Eiropas Kopienas un Mauritānijas Islāma Republikas Partnerattiecību nolīgumā zivsaimniecības nozarē paredzētās zvejas iespējas un finansiālo ieguldījumu[1], noslēdza uz divu gadu ilgu periodu, kurš sākās 2006. gada 1. augustā. Atbilstīgi nolīguma 12. pantam šo protokolu ar abu Pušu klusuciešot izteiktu piekrišanu var pagarināt divreiz vēl par diviem gadiem, izņemot, ja kāda no Pusēm izbeigusi tā piemērošanu.(2) Ņemot vērā to, ka zvejas iespējas, kas noteiktas šajā protokolā, nav izmantotas optimāli, Kopienas interesēs ir izbeigt šā protokola piemērošanu atbilstoši minētā protokola 13. pantā paredzētajiem noteikumiem, un sākt sarunas ar Mauritānijas Islāma Republiku.(3) Lai nodrošinātu, ka zvejas darbības tiek turpinātas no dienas, kad izbeidz protokola piemērošanu, jāsāk jaunas sarunas, lai saskaņā ar Padomes direktīvām pārrunātu jaunu protokolu, kas būtu labāk pielāgots saistībā ar dalībvalstu flotu faktiski vajadzīgajām zvejas iespējām,IR NOLĒMUSI ŠĀDI.Vienīgais pantsPadome pilnvaro Komisiju Kopienas vārdā izbeigt iepriekšminētā protokola darbību un par šā protokola darbības izbeigšanu oficiāli paziņot Mauritānijas Islāma Republikai.Briselē,Padomes vārdā —priekšsēdētājs [1] Padomes 2006. gada 30. novembra Regula (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (OV L 343/9, 2007. gada 8. decembris).